Diari Oficial de la Generalitat Valenciana


Sumari del DOGV 6590, del 19-08-2011 (2011/8427)

Notificació de la sentència dictada en el divorci contenciós número 143/2009.
-----------------------------------------------------------------------------

### Dades del document

Número de DOGV
:   6590

Data del DOGV
:   19-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8427


Organisme emissor
:   Jutjat de Primera Instància Número 2 de Moncada

Tipus de document
:   Edicte

Notificació de la sentència dictada en el divorci contenciós número 143/2009. [2011/8427]  
Divorci contenciós 000143/2009  
De: Francisca Sánchez García.  
Procurador: Julio Just Vilaplana.  
Contra: Antonio Luján Ruiz.  
Procurador/a: -  
En aquest procediment de divorci 143/09, seguit a instàncies de Francisca Sánchez García contra Antonio Luján Ruiz, s'ha dictat la sentència que, literalment, és com segueix:  
«Sentència número 000003/2011  
Moncada, 10 de gener de 2011  
Concepción Rut Morzó Martínez, jutgessa de Primera Instància número 2 de Moncada, he vist aquestes actuacions de judici verbal de divorci, seguides en aquest Jutjat amb el número 143/09, a instàncies de Francisca Sánchez García, representada pel procurador el senyor Julio Just Vilaplana i assistida de la lletrada la senyora Teresa Collado Gómez, contra Antonio Luján Ruiz, declarat en rebel·lia.  
Antecedents de fet:  
Primer. El procurador el senyor Julio Just Vilaplana, en la representació esmentada adés, va presentar una demanda sobre dissolució per divorci del matrimoni indicat, en què, després d'exposar la situació familiar dels litigants, feia constar les circumstàncies de la crisi conjugal, i acabava demanant, després dels corresponents fonaments jurídics, que es decrete el divorci del matrimoni.  
Segon. Una vegada admesa a tràmit la demanda, es va ordenar citar el demandat amb lliurament de documents perquè dins del termini de 20 dies es personara de forma legal en les actuacions i contestara a aquesta demanda. Dins de l'esmentat termini no va comparéixer el demandat, el qual va se declarat en rebel·lia.  
Tercer. Es va considerar contestada la demanda i es va disposar convocar les parts a la celebració de la corresponent vista el dia 7 de gener de 2011, a la qual va comparéixer l'actora, que es va ratificar en l'escrit de demanda. La demandant va proposar la documental per reproduïda, i les actuacions van quedar sobre la taula del Jutjat per a sentència.  
Quart. En la tramitació d'aquest procediment s'han observat totes les formalitats i les prescripcions legals.  
Fonaments de dret:  
Primer. De conformitat amb el que disposa l'article 86 del Codi Civil, segons la redacció que en fa la Llei 15/2005, es disposarà judicialment el divorci, siga quina siga la forma de celebració, a petició d'un sol dels cònjuges quan concórreguen els requisits i les circumstàncies exigits en l'article 81 del Codi Civil, que limita a tres mesos des de la celebració del matrimoni, el termini per a disposar judicialment la separació, termini legal que concorre amb relació al matrimoni el divorci del qual es pretén, per la qual cosa s'estima procedent estimar la demanda de divorci plantejada.  
Segon. Pel que fa a les mesures complementàries que aquest pronunciament ha de comportar, de conformitat amb el que disposen els articles 91 i següents del Codi Civil, no pertoca adoptar mesures definitives ja que no han sigut sol·licitades per la part actora, treta la dissolució del règim de societat de guanys, tot tenint en consideració la incompareixença del demandat en aquest procediment i ser declarat en rebel·lia.  
Tercer. De conformitat amb el que estableix l'article 755 de la Llei d'Enjudiciament Civil, aquesta sentència de divorci, una vegada que siga ferma, es comunicarà d'ofici al registre civil en què conste el matrimoni dels litigants.  
Quart. No s'hi observen prou mèrits per a establir una condemna especial en les costes d'aquest procediment, tenint en consideració l'estimació de la pretensió principal de divorci plantejada per l'actora, i sobre la base de la incompareixença del demandat i la seua declaració de rebel·lia.  
Vistos els preceptes citats i tots altres que hi són aplicables de manera general i pertinent.  
Dispositiva  
Estime la demanda plantejada per Francisca Sánchez García, representada pel procurador el senyor Julio Just Vilaplana, contra Antonio Luján Ruiz, i declare dissolt, per causa de divorci, el matrimoni contret pels esmentats cònjuges, amb tots els efectes legals.  
  
Es dissol la societat legal de guanys, si així s'ha pactat.  
  
Tot això sense fer una condemna especial a les costes d'aquest procediment.  
I una vegada siga ferma aquesta resolució, trameteu-ne una testimoniança al registre civil on figure inscrit el matrimoni, perquè l'anoten al marge.  
Aquesta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què es durà una testimoniança a les actuacions originals, i que es notificarà a les parts, fent-los saber que poden preparar en aquest Jutjat un recurs d'apel·lació contra aquesta sentència, en els cinc dies següents a la seua notificació, davant de l'Audiència Provincial de València.  
Així ho pronuncie, mane i firme.  
L'anterior sentència l'ha llegida i publicada la jutgessa que la va dictar, de forma legal, i en el dia de la seua data. En done fe».  
I atés que el demandat esmentat, Antonio Luján Ruiz, es troba en parador desconegut, s'expedeix aquest edicte a fi que valga de notificació de forma deguda.  
  
Moncada, 13 de juliol de 2011.- El secretari judicial: Fernando Puig Gómez.